b'\n_START_ARTICLE_\nSon\xc4\x8dni kuhalnik\n_START_PARAGRAPH_\nSon\xc4\x8dni kuhalnik, tudi solarni kuhalnik, je naprava, ki sprejema son\xc4\x8dne \xc5\xbearke za segrevanje ali kuhanje hrane ali pija\xc4\x8de. Ve\xc4\x8dina son\xc4\x8dnih kuhalnikov v uporabi je sorazmerno preprosta za uporabo in cenovno ugodna. Ker ne uporabljajo goriva in je njihovo obratovanje zastonj, jih podpira veliko humanitarnih organizacij po svetu. Zmanj\xc5\xa1ujejo tudi kr\xc4\x8denje gozdov (deforestacijo) v podsaharski Afriki in zmanj\xc5\xa1ujejo stro\xc5\xa1ke za gorivo. Prihranijo tudi \xc4\x8das, ki bi ga porabili za nabiranje lesa in ne onesna\xc5\xbeujejo okolja.'